**Ministru kabineta noteikumu projekta “Grozījumi Ministru kabineta 2010.gada 28.decembra noteikumos Nr.1220 “Asignējumu piešķiršanas un izpildes kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010. gada 28. decembra noteikumos Nr.1220 “Asignējumu piešķiršanas un izpildes kārtība”” (turpmāk – noteikumu projekts) izstrādāts, lai precizētu kārtību asignējumu izpildes jomā.  Noteikumi stāsies spēkā 2021. gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Valsts kases iniciatīvas, lai pilnveidotu budžeta izpildes regulējumu gada slēguma procesā, ņemot vērā izmaiņas maksājumu pakalpojumu nodrošināšanā, tai skaitā konta atlikuma uz gada beigām automātiskas pārgrāmatošanas ieviešanu un izmaiņas budžeta izpildes korekciju uzrādīšanā kopsavilkuma pārskatā par budžeta izpildi iepriekšējā saimnieciskajā gadā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 28. decembra noteikumos Nr.1220 “Asignējumu piešķiršanas un izpildes kārtība” (turpmāk – MK noteikumi Nr.1220) ir noteiktas gada slēguma procedūras, piemēram, kārtība, kādā klienti iesniedz pieteikumus par konta atlikuma uz gada beigām pārgrāmatošanu un kādā tiek nodrošināts kopsavilkuma pārskats par budžeta izpildi iepriekšējā saimnieciskajā gadā.  Ministru kabineta 2019. gada 17. decembra noteikumu Nr.652 “Kārtība, kādā Valsts kase nodrošina maksājumu pakalpojumu sniegšanu” (turpmāk – MK noteikumi Nr.652) 65.punkts šobrīd nosaka, ka Valsts kase katru darba dienu līdz plkst. 12.00 e-pakalpojumā eKase klientam dara pieejamu konta izrakstu par iepriekšējo dienu, nodrošinot iespēju šo informāciju saglabāt un atjaunot nemainītu. 2020. gada laikā Valsts kase pilnveido budžeta izpildes informācijas apstrādes procesu, lai nodrošinātu klientiem konta izrakstu un tā datu nemainīgumu nākošās darba dienas sākumā. Minētās izmaiņas plānots ieviest ar 2021. gada 1. janvāri. Tas nozīmē, ka e-pakalpojumā eKase tiks nodrošināts konta izraksts par iepriekšējo dienu nākamajā darbdienā jau no plkst. 8.00. MK noteikumi Nr.652 paredz, ka korekciju veikšana par iepriekšējo saimniecisko gadu no 2021. gada 1. janvāra netiek veikta – klasifikācijas kodu labošana un darījumu pārgrāmatošana veicama kārtējā gada ietvaros, tai skaitā nākamā gada sākumā netiks veikti arī citi gada slēguma darījumi ar iepriekšējā gada 31. decembra datumu, jo šie darījumi maina konta izraksta datus un pielīdzināmi maksājuma rīkojumiem un izpildāmi saskaņā ar Maksājumu pakalpojumu un elektroniskās naudas likumā noteikto – tekošajā dienā (piemēram, dotācijas transferta atlikuma atmaksa, pārmaksas un prasību atmaksas, kas veidojusies iepriekšējos saimnieciskajos gados, pārskaitīšana budžetā).  MK noteikumi Nr.1220 nosaka kārtību, kādā tiek pārcelti maksas pakalpojumu un citu pašu ieņēmumu, ārvalstu finanšu palīdzības līdzekļu atlikumi uz gada beigām un slēgti neizmantotie asignējumi – minētās darbības arī ietekmē konta izrakstu, piemēram, saskaņā ar MK noteikumu Nr.1220 50. punktu Valsts kase līdz kārtējā saimnieciskā gada 15. janvārim slēdz iepriekšējā saimnieciskajā gadā neizmantotos valsts budžeta asignējumus, attiecīgi samazinot piešķirto dotāciju no vispārējiem ieņēmumiem par slēdzamo asignējumu apjomu – šis darījums tiek uzrādīts konta izrakstā par 31. decembri un maina konta atlikumu. Tādēļ, lai nodrošinātu konta izraksta nemainīgumu, kā arī pilnveidotu budžeta izpildes informācijas apstrādes procesu izmantojot informācijas tehnoloģiju iespējas, nepieciešams mainīt gada slēguma procesu – pārejot uz automatizētu gan atlikuma uz gada beigām pārcelšanu, gan neizmantoto asignējumu slēgšanu. Tādā veidā tiktu nodrošināts konta izraksta nemainīgums par 31. decembri, kā arī atvieglots budžeta iestāžu administratīvais process, jo tiktu atcelta prasība par pieteikumu par atlikuma uz iepriekšējā saimnieciskā gada beigām pārgrāmatošanu sagatavošana un iesniegšana saimnieciskā gada sākumā.  Ieviešot automatizētu programmas vai apakšprogrammas atlikuma uz gada beigām aprēķināšanas algoritmu kontos, kuros resursu avots ir gan maksas pakalpojumi un citi pašu ieņēmumi, gan dotācija no vispārējiem ieņēmumiem, ņemts vērā, ka maksas pakalpojumu koncepts balstās uz to, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas. Tādējādi maksas pakalpojumu ieņēmumu un izdevumu plūsmai vidējā termiņā būtu jāizlīdzinās. Gada robežās ir iespējamas laika nobīdes starp ieņēmumu saņemšanu un izdevumu veikšanu. Līdz ar to uz nākamo gadu tiek pārcelta daļa no saņemtajiem ieņēmumiem, par kuriem, objektīvu iemeslu dēļ, vēl nav veikti izdevumi. Pie automatizēta tehniskā risinājuma iemeslu objektivitātes analīze nav iespējama, līdz ar to noteikumu projektā ir noteikts un aprēķina algoritmā tiks piemērots vienots slieksnis – uz nākamo gadu pārceļamais maksas pakalpojumu ieņēmumu atlikums nedrīkst pārsniegt vienu ceturto daļu jeb 25 % no gada resursu izdevumu segšanai faktiskās izpildes (ieņēmumiem). Šāda sliekšņa noteikšana ir pamatota ar ceturkšņa ieņēmumiem, ko laika nobīdes starp ieņēmumu gūšanu un izdevumu veikšanu dēļ nevar paspēt izlietot saimnieciskā gada ietvaros, un tādēļ tie būtu pārceļami uz nākamo gadu. Tas nozīmē, ka kā programmas atlikums uz nākamo saimniecisko gadu tiks pārcelti ne vairāk kā 25 % no faktiski saņemto ieņēmumu summas, kas nepārsniedz plānotos ieņēmumus katrā budžeta rādītājā, kā arī neplānotie un virsplāna ieņēmumi pilnā apmērā, jo izdevumu segšanai budžeta izpildītāji var izmantot tikai finansēšanas plānos paredzētos resursus izdevumu segšanai saskaņā ar MK noteikumu Nr.1220 36.punktu.  Noteikumu projekts paredz izmaiņu ieviešanu divos posmos:   1. 2020. gada slēgumā tiks veikta automātiska valsts pamatbudžeta programmas vai apakšprogrammas atlikuma (turpmāk – programmas atlikums) pārgrāmatošana uz 2021.gadu pēc noteikumu projektā aprakstītā atlikuma aprēķināšanas algoritma. MK noteikumi Nr.1220 tiek papildināti ar Noslēguma jautājumu punktu, kas nosaka, ka budžeta izpildītāji līdz 2021. gada 5. janvārim pēc nepieciešamības var iesniegt pieteikumu par atlikuma uz gada beigām pārgrāmatošanu, precizējot, cik no līdzekļu atlikuma kontā veido slēdzamie asignējumi, un cik – pārceļamais maksas pakalpojumu un pašu ieņēmumu atlikums, kā arī to, uz kuru kontu programmas atlikums pārceļams – attiecīgi pārcelto summu Valsts kase precizēs pēc budžeta izpildītāja pieprasījuma; 2. No 2021. gada tiks nodrošināts pilnībā automātisks atlikuma uz gada beigām pārgrāmatošanas process.   Lai programmu vai apakšprogrammu kontos esošo līdzekļu atlikumu uz saimnieciskā gada beigām pārcelšana notiktu pilnībā automātiski, nepieciešams piemērot standartizētu risinājumu pārceļamā atlikuma aprēķināšanai, tādēļ noteikumu projekts papildināts ar 45.2 punktu, kas nosaka programmas atlikuma aprēķināšanu (uzskatāmībai un izpratnei sniegti piemēri):   1. Ja līdzekļu atlikuma resursu avots ir maksas pakalpojumi un citi pašu ieņēmumi vai ārvalstu finanšu palīdzība, tad programmas atlikums ir vienāds ar līdzekļu atlikumu kontā;   Piemērs:   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai: maksas pakalpojumi un citi pašu ieņēmumi vai ārvalstu finanšu palīdzība | 100 | 80 | | Izdevumi - kopā | 100 | 60 | | Konta atlikums | - | 20 |   Programmas atlikums = Konta atlikums = 20   1. Ja līdzekļu atlikuma resursu avots ir dotācija no vispārējiem ieņēmumiem, tad programmas atlikums ir vienāds ar nulli un Valsts kase līdzekļu atlikumu kontā slēdz kā saimnieciskajā gadā neizmantotos valsts budžeta asignējumus;   Piemērs:   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai: dotācija no vispārējiem ieņēmumiem | 100 | 100 | | Izdevumi - kopā | 100 | 80 | | Konta atlikums | - | 20 |   Slēdzamā dotācija = Konta atlikums = 20   1. Ja līdzekļu atlikuma resursu avots ir gan maksas pakalpojumi un citi pašu ieņēmumi, tai skaitā transferta ieņēmumi (turpmāk – maksas pakalpojumi un citi pašu ieņēmumi), gan dotācija no vispārējiem ieņēmumiem, programmas atlikums ir 25 procenti no kārtējā gadā faktiski saņemto ieņēmumu summas, kas nepārsniedz plānoto katrā budžeta rādītājā, un neplānoto un virsplāna maksas pakalpojumu un citu pašu ieņēmumu summa pilnā apmērā, vai vienāds ar plānoto maksas pakalpojumu un citu pašu ieņēmumu naudas līdzekļu atlikuma palielinājumu, nepārsniedzot kārtējā gadā faktisko saņemto maksas pakalpojumu un citu pašu ieņēmumu summu. Programmas atlikumu palielina par starpību starp slēdzamo un faktiski piešķirto dotācijas no vispārējiem ieņēmumiem summu. Valsts kase līdzekļu atlikumu, kas pārsniedz aprēķināto programmas atlikumu, slēdz kā saimnieciskajā gadā neizmantotos valsts budžeta asignējumus saskaņā ar šo noteikumu 50. punktu.   Turpmāk doti vairāki piemēri, lai aprakstītu dažādas dzīves situācijas un to, kā piemērojams programmas atlikuma aprēķināšanas algoritms.  1. piemērs (faktiski saņemtā ieņēmumu summa nepārsniedz plānotos ieņēmumus):   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai, tai skaitā: | 200 | 180 | | Maksas pakalpojumi un citi pašu ieņēmumi | 100 | 80 | | Dotācija no vispārējiem ieņēmumiem | 100 | 100 | | Izdevumi - kopā | 200 | 150 | | Konta atlikums | - | 30 |   Programmas atlikums = 80x25% = 20  Slēdzamā dotācija = 30 – 20 = 10  2. piemērs (programmas atlikumu palielina par starpību starp slēdzamo un faktiski piešķirto dotācijas no vispārējiem ieņēmumiem summu):   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai, tai skaitā: | 110 | 110 | | Maksas pakalpojumi un citi pašu ieņēmumi | 100 | 100 | | Dotācija no vispārējiem ieņēmumiem | 10 | 10 | | Izdevumi - kopā | 110 | 60 | | Konta atlikums | - | 50 |   Programmas atlikums = 100x25% = 25  Aprēķinātā slēdzamā dotācija = 50 – 25 = 25, bet tā kā faktiski piešķirtā dotācija no vispārējiem ieņēmumiem ir mazāka par aprēķināto (faktiskā 10, aprēķinātā 25), tad par starpību starp aprēķināto slēdzamo dotāciju un faktiski piešķirto palielina programmas atlikumu (25 – 10 = 15).  Kopējais programmas atlikums = 25+15 = 40  Slēdzamā dotācija = 10 (vienāda ar faktiski piešķirto)  3.piemērs (faktiski saņemtā ieņēmumu summa pārsniedz plānotos ieņēmumus – virsplāna ieņēmumi):   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai, tai skaitā: | 200 | 220 | | Maksas pakalpojumi un citi pašu ieņēmumi | 100 | 120 | | Dotācija no vispārējiem ieņēmumiem | 100 | 100 | | Izdevumi - kopā | 200 | 150 | | Konta atlikums | - | 70 |   Programmas atlikums = (120-100)x100% + 100x25% = 20+25 = 45  Slēdzamā dotācija = 70 – 45 = 35  4.piemērs (neplānoti ieņēmumi):   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai, tai skaitā: | 100 | 110 | | Maksas pakalpojumi un citi pašu ieņēmumi | - | 10\* | | Dotācija no vispārējiem ieņēmumiem | 100 | 100 | | Izdevumi - kopā | 100 | 80 | | Konta atlikums | - | 30 |   Programmas atlikums = (10-0)x100% = 10  Slēdzamā dotācija = 30 – 10 = 20  \*Skaidrojam, ka neplānoti (vai kļūdaini) pašu ieņēmumi, var veidoties, piemēram, ja budžeta izpildītājs gada pēdējās dienās saņem pārmaksas vai prasību atmaksas, kas novirzāmas izdevumu atjaunošanai (piemēram, komandējuma avansa norēķins) vai ieskaitāmas budžetā (piemēram, līgumsods), taču nepagūst veikt atbilstošas korekcijas vai maksājumu. Šādā gadījumā neplānotie ieņēmumi tiks pārcelti uz nākamo gadu un budžeta izpildītājs varēs rīkoties ar pārcelto summu atbilstoši situācijai, tai skaitā pārskaitīt to budžetā.  5.piemērs (vairāki ieņēmumu veidi, dažāda izpilde):   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai, tai skaitā: | 300 | 300 | | Maksas pakalpojumi un citi pašu ieņēmumi | 100 | 80 | | Valsts budžeta iestāžu saņemtie transferti\* | 100 | 120 | | Dotācija no vispārējiem ieņēmumiem | 100 | 100 | | Izdevumi - kopā | 300 | 200 | | Konta atlikums | - | 100 |   *\* transfertu ieņēmumi kodos 171XX, 18139, 18400, 195XX*  Programmas atlikums = 80x25% + (120-100)x100% + 100x25% = 20+20+25= 65  Slēdzamā dotācija = 100 – 65 = 35  6.piemērs (atlikuma izmantošana izdevumu segšanai):   |  |  |  | | --- | --- | --- | |  | Budžets/ plāns | Izpilde/ fakts | | Dotācija no vispārējiem ieņēmumiem | 50 | 50 | | Izdevumi - kopā | 200 | 120 | | Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | 150 | 150 | | Konta atlikums | - | 80 |   Programmas atlikums = 150x0%\*= 0  Aprēķinātā slēdzamā dotācija = 80, bet tā kā konta atlikums ir lielāks par piešķirto dotāciju no vispārējiem ieņēmumiem (faktiski piešķirta 50), tad par starpību, kas pārsniedz dotācijas apmēru, palielina programmas atlikumu (80 – 50 = 30).  Precizētais programmas atlikums= 0 + 30 = 30  Slēdzamā dotācija = 50 (vienāda ar faktiski piešķirto)  \*Skaidrojam, ka budžetā plānotais iepriekšējo gadu pašu ieņēmumu atlikums nav kārtējā gadā saņemti ieņēmumi, tādēļ uz to neattiecina 25 % slieksni, bet uzskata, ka tas ir izlietots pilnā apmērā – līdz ar to, ja konta atlikums mazāks par faktiski piešķirto dotācijas no vispārējiem ieņēmumiem summu, atlikumu slēdz kā saimnieciskajā gadā neizmantotos valsts budžeta asignējumus. Ja ieplānotā un kontā ieskaitītā maksas pakalpojumu un citu pašu ieņēmumu atlikuma summa netiek pilnībā izmantota, budžeta izpildītājs līdz gada beigām var veikt neizlietotā atlikuma atmaksu uz programmas, apakšprogrammas atlikuma kontu.  7.piemērs (maksas pakalpojumu un citu pašu ieņēmumu naudas līdzekļu atlikuma palielinājums):   |  |  |  | | --- | --- | --- | |  | Budžets/ plāns | Izpilde/ fakts | | Resursi izdevumu segšanai, tai skaitā: | 200 | 180 | | Maksas pakalpojumi un citi pašu ieņēmumi | 100 | 80 | | Dotācija no vispārējiem ieņēmumiem | 100 | 100 | | Izdevumi - kopā | 150 | 120 | | Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | -50\* | 0 | | Konta atlikums | - | 60 |   Programmas atlikums = 50  Slēdzamā dotācija = 60 – 50 = 10  \*Skaidrojam, ka, ja budžeta izpildītājam ir plānots veidot maksas pakalpojumu un citu pašu ieņēmumu naudas līdzekļu atlikuma palielinājumu, tad kā programmas atlikums tiek pārcelta plānotā uzkrājuma summa, nepārsniedzot faktiski saņemto maksas pakalpojumu un citu pašu ieņēmumu summu.  Ņemot vērā minēto, MK noteikumu Nr.1220 45. punkts tiek izteikts jaunā redakcijā, 45.1 punkts tiek svītrots, noteikumi papildināti ar 45.2 punktu, kā arī precizēts 50. punktā minētais asignējumu slēgšanas datums un ar 2021. gada 6. janvāri svītrots 4.pielikums “Pieteikums par atlikuma uz iepriekšējā saimnieciskā gada beigām pārgrāmatošanu”. Vienlaicīgi MK noteikumi Nr.1220 tiek papildināti ar Noslēgumu jautājumu 62.4 un 62.5 punktu, kas paredz izņēmumu attiecībā uz 2020. gada slēgumu.  Ja noteikumu projektā paredzētais programmas atlikuma aprēķina algoritms nav piemērots konkrētā dzīves situācijā, budžeta izpildītāji ir tiesīgi nodalīt resursus un izdevumus atsevišķā finansēšanas plānā. MK noteikumu Nr.1220 7.punkts nosaka atsevišķa finansēšanas plāna obligātos nosacījumus, un viennozīmīgai izpratnei noteikumu projekts paredz papildināt noteikumus ar jaunu 7.1 punktu, kas nosaka, ka budžeta izpildītāji var sagatavot atsevišķus finansēšanas plānu projektus pēc nepieciešamības ievērojot šo noteikumu 7.punktā noteikto.  Ņemot vērā līdzšinējo praksi, ka operatīvais kopsavilkuma pārskats par laikposmu no pārskata gada 1. janvāra līdz iepriekšējā mēneša pēdējai dienai tiek nodrošināts ePārskatos otrās darba dienas laikā, MK noteikumu Nr.1220 38. punktā piecu darba dienu termiņš tiek saīsināts uz trīs darba dienām.  Pamatojoties uz MK noteikumos Nr.652 noteikto, ka korekciju veikšana par iepriekšējo saimniecisko gadu no 2021. gada 1. janvāra netiek veikta, kā arī pāreju uz automatizētu procesu atlikumu uz gada beigām pārcelšanā un neizmantoto asignējumu slēgšanā, MK noteikumu Nr.1220 39. punkts tiek izteikts jaunā redakcijā – tiek noteikts, ka Valsts kase nodrošina kopsavilkuma pārskatu par budžeta izpildi iepriekšējā saimnieciskā gadā (turpmāk – kopsavilkuma pārskats) līdz kārtējā saimnieciskā gada 5. janvārim, savukārt budžeta izpildītāji pēc nepieciešamības var kopsavilkuma pārskatā norādīt korekcijas par budžeta izpildes neatbilstībām, kas izveidojušās gada pēdējās dienās un tādēļ nav bijusi iespēja veikt budžeta izpildes korekcijas gada ietvaros. Ņemot vērā, ka iepriekšējā saimnieciskajā gadā neizmantotie valsts budžeta asignējumi tiks slēgti 31. decembrī, tai skaitā slēgta dotācija, un kontos esošie atlikumi tiks pārcelti 1. janvārī, tiek noteikts, ka budžeta izpildes korekcijas kopsavilkuma pārskatā veic konta ietvaros ievērojot nosacījumu, ka tās nemaina slēgtās dotācijas apjomu un konta atlikumu uz iepriekšējā saimnieciskā gada beigām. Budžeta izpildītāji varēs uzrādīt klasifikācijas kodu labojumu viena budžeta rādītāja ietvaros (piemēram, attiecinot ieņēmumus no viena budžeta rādītāja “Ieņēmumi no maksas pakalpojumiem un citi pašu ieņēmumi - kopā” koda uz citu šī rādītāja kodu), vai starp dažādiem budžeta rādītājiem (piemēram, attiecinot izdevumus no budžeta rādītāja “Preces un pakalpojumi” koda uz “Pamatkapitāla veidošana” kodu). Korekcijas veicamas tā, lai nepārsniegtu piešķirtos asignējumus kontā. Budžeta korekcijas starp kontiem nav atļautas, jo šādas korekcijas maina konta atlikumu uz iepriekšējā saimnieciskā gada beigām.  Noteikumu projektā noteikts, ka ministrija vai cita centrālā valsts iestāde līdz kārtējā saimnieciskā gada 15. janvārim nodrošina budžeta izpildes korekciju ievadi un paraksta ministrijas līmeņa kopsavilkuma pārskatu ar ePārskatu autentifikācijas rīkiem (arī, ja korekcijas nav veiktas). Šāds termiņš noteikts, jo Valsts kase ministriju vai citu centrālo valsts iestāžu koriģētos datus par saimniecisko gadu izmantos gada pēdējā mēneša pārskata sagatavošanā par budžeta izpildi, kuru sagatavošanas datums ir 20. janvāris. Lai gan šie dati ir operatīvi, taču šo datu analīzi veic gan Finanšu ministrija, lai pilnveidotu budžeta izpildes procesus un secinātu, vai izdevumi ir veikti saskaņā ar ministriju vai citu centrālo valsts iestāžu apstiprinātajiem mērķiem, gan ārējie lietotāji. Decembra pārskatu izmanto arī Latvijas Banka un Centrālā Statistikas pārvalde, sagatavojot gada datus par budžeta izpildi Eiropas Savienības institūcijām Ekonomikas un finanšu padomei (ECOFIN) un Statistikas pārvaldei (EUROSTAT), tādēļ datu kvalitāte ir ļoti svarīga, lai maksimāli samazinātu novirzes no auditētā gada pārskata datiem, kurus ārējais lietotājs var saņemt tikai pēc Valsts kontroles atzinuma pēc kārtējā saimnieciskā gada 15. oktobra. Izmantojot decembra atskaiti par valsts budžeta izpildi, tiek gatavoti arī pārskati Starptautiskajam Valūtas fondam Starptautiskā datu izplatīšanas standarta Plus ietvaros, kuru publikācijas termiņš ir kārtējā gada 21. janvāris.  MK noteikumi Nr.1220 tiek papildināti ar Noslēgumu jautājumu 62.3 punktu, kas paredz, ka 2020. gada kopsavilkuma pārskatu Valsts kase nodrošina līdz 2021. gada 11. janvārim. Minētais datums saistīts ar noteikumu projektā noteikto izņēmumu par atlikuma uz iepriekšējā saimnieciskā gada beigām pārgrāmatošanu un neizmantoto asignējumu slēgšanu 2020. gada 8. janvārī. Savukārt kopsavilkuma pārskata parakstīšanas termiņš tiek noteikts 2020.gada 21.janvāris – tādā veidā tiek nodrošinātas 10 kalendārās dienas korekciju ievadei un pārskata iesniegšanai.  Noteikumu projektā tiek svītrots nosacījums, ka ministrijām jāsaskaņo Valsts kases nodrošinātie dati kopsavilkuma pārskatā un līdz ar to salīdzināšanos par līdzekļu atlikumu kontos Valsts kasē budžeta izpildītāji no 2021. gada 1. janvāra veiks saskaņā ar MK noteikumu Nr.652 71. punktu, kas nosaka, ka pārskats par konta atlikumu iepriekšējā saimnieciskā gada beigās jāsaskaņo e-pakalpojumā eKase līdz kārtējā saimnieciskā gada 21. janvārim. Tādā veidā tiek nodrošināta vienota kārtība visiem maksājumu pakalpojumu klientiem.  Noteikumu projekta 1.1. apakšpunkts precizē MK noteikumu Nr.1220 11. punktu, lai lietoto terminoloģiju saskaņotu ar normatīvo aktu par kārtību, kādā veic gadskārtējā valsts budžeta likumā noteiktās apropriācijas izmaiņas. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts kase). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kase, ministrijas, citas centrālās valsts iestādes, to padotības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecību un neparedz administratīvā sloga palielināšanos. Tiesiskais regulējums nemaina kopumā institūciju tiesības un pienākumus. Noteikumu projekts turpmāk neparedz iesniegt pieteikumu par atlikuma uz iepriekšējā saimnieciskā gada beigām pārgrāmatošanu, bet nosaka jaunu kārtību kopsavilkuma pārskata sagatavošanai un iesniegšanai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir publicēta Finanšu ministrijas tīmekļa vietnes www.fm.gov.lv un Valsts kases tīmekļa vietnes [www.kase.gov.lv](http://www.kase.gov.lv) sadaļā “Sabiedrības līdzdalība”, nodrošinot iespēju sabiedrības pārstāvjiem līdzdarboties projekta izstrādē un sniegt viedokli pēc projekta izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, informācija par kuru no 2020.gada 20.jūlija pieejama Finanšu ministrijas tīmekļa vietnes sadaļā “Sabiedrības līdzdalība” – “Tiesību aktu projekti” –“Valsts budžeta politika”, adrese:  <https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project661>  kā arī Ministru kabineta tīmekļvietnes sadaļā “Valsts kanceleja” – “Sabiedrības līdzdalība”, adrese:  <https://www.mk.gov.lv/content/ministru-kabineta-diskusiju-dokumenti> un Valsts kases tīmekļa vietnes sadaļā “Sabiedrības līdzdalība”, adrese: <https://www.kase.gov.lv/valsts-kase/sabiedribas-lidzdaliba>. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kase, ministrijas, citas centrālās valsts iestādes, to padotības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.  Noteikumu projekts tiks realizēts esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs J.Reirs

A.Popova, 67094246

[anita.popova@kase.gov.lv](mailto:anita.popova@kase.gov.lv)